《送倪相如先生之任营丘》
清代·高尔俨

难将好雨挽干旌，一片浓云似别情。叆叇几层遮望眼，廉纤祇自送春声。

渊明禄薄原如寄，司马才优岂市名。百里可能烦卧治，琅琊从此播余清。

作者简介：（?—1655）明末清初直隶静海人。明崇祯十二年进士，官编修。曾降李自成。清顺治二年，授秘书院侍讲学士。官至弘文院大学士。卒谥文端。有《古处堂集》。